Dansk politi har slått bombealarm i Aarhus
Politiet slo alarm ved 11.30-tiden og startet et omfattende søk i Aarhus etter en dansk mann som hadde snakket til en kvinne om en bombe. - Hun hadde møtt en mann som spontant fortalte at han hadde en bombe, sier Mogens Brøndum fra Østjyllands Politi til nyhetsbyrået Ritzau. - Vi er massivt ute med mange patruljer for å finne mannen. Det kan ikke utelukkes at han er psykisk ustabil, men det virket som han mente det alvorlig, sa Brøndum da politiet gikk ut og etterlyste mannen. Kort tid etter ble en mann lagt i bakken av politiet på Banegårdspladsen, men det viste seg senere at dette ikke var mannen de var ute etter. Det samme gjelder to andre som ble anholdt av politiet i løpet av søket tirsdag ettermiddag.
Dansk politi har satt i gang et omfattende søk etter en mann i 50-årene som skal ha kommet med en bombetrussel i Aarhus tirsdag.